
В съответствие със Заповед №АЗ-41/03.04.2014 г. на Председателя,  Административен съд обявява конкурс за свободните длъжности на съдебен помощник - 1 работно място, съдебен секретар - 3 работни места, съдебен деловодител - 6 работни места, призовкар – 1 работно място, куриер – 1 работно място.

Основни функции за  длъжността съдебен помощник:
Помага при разпределението на входящите преписки и административни дела между отделенията в съда. Извършва проверка на редовността и допустимостта на жалбите, следи за спазване на законоустановените срокове, на законовите изисквания относно съдържанието и основанието им, на изискванията за легитимация на страните.
Възнаграждението е съгласно ЗСВ.
           Основни изисквания:
1. Висше образование по специалността „Право”;
1. Преминат стаж като стажант-юрист и придобита юридическа правоспособност;
1. Отлични познания на нормативните разпоредби, свързани с административното правораздаване.
Основни функции за  длъжността съдебен секретар:
Изпълнява дейности по подготовката на делата за разглеждане в съдебни заседания; изготвя и прилага към делото протоколи от съдебни заседания; подготвя формуляри, графици и др. документи.
Минимален размер на основната заплата 482.00 лв.
           Основни изисквания:
                1. Минимална степен на завършено образование - средно;
                2. Отлични познания по стилистика, правопис, граматика и пунктуация;
	                3. Машинописни умения и компютърна грамотност;
Основни функции за  длъжността съдебен деловодител:
	 Обработва и придвижва първоинстанционни и второинстанционни дела, прилага   новопостъпили документи, като ги подрежда и номерира, подготвя делата за доклад, изпълнява указанията на председателя на състава, изготвя списъци на призовани за първо по делото заседание, изготвя и изпраща уведомления за решения и уведомления по делата, изготвя преписи от определения и решения, вписва данни по делата и прави справки.
		     Минимален размер на основна заплата 482.00 лв
		Основни изисквания:
   1. Минимална степен на завършено образование - средно;
   2. Познания по общи деловодни техники, работа със стандартно офис оборудване, компютърна грамотност;
   3. Отлични комуникативни умения, работа с граждани и в екип;
Основни функции за длъжността призовкар:
 Връчва призовки, съобщения и съдебни книжа. Отговаря за навременното връчване на съдебните книжа. Води книга за движението на всички получени и върнати призовки и съдебни книжа.
   Минимален размер на основната работна заплата 396.00 лв.
Основни изисквания:
   1 .Минимална степен на завършено образование - средно;
   2. Умения и познания по приемане, предаване, подреждане и съхраняване на документацията.
   3. Отлични комуникативни умения, работа с граждани и в екип.
Основни функции за длъжността „куриер”:
Разнася служебна поща. Предава постъпилите жалби и молби до административния ръководител и неговите заместници
    Минимален размер на основна заплата 385.00 лева
 Основни изисквания:
    1 .Минимална степен на завършено образование - средно;
               2. Отлични комуникативни умения;
               3. Умения за работа в екип
Длъжностните характеристики са на разположение на сайта на Административен съд София-град.
Провеждане на конкурса:
	Първи етап - разглеждане на постъпилите заявления, документи и декларации за допускане до втория етап;
Втори етап с допуснатите кандидати преминали първи етап - тест за проверка на познанията относно общата нормативна уредба на съдебната власт,  работата на съдебната администрация /ЗСВ, ПАС/ и събеседване за длъжностите: „съдебен деловодител”, „съдебен секретар”, “призовкар“ и „куриер“, а за длъжността „съдебен помощник”- решаване на административно-правен казус.
Трети етап – събеседване само с кандидатите за длъжността „съдебен помощник“, издържали писмения изпит с оценка над „Добър“ 4.
Необходими документи:
   - копие от диплома за завършена степен на образование; 
    -копия от документи, удостоверяващи продължителността на професионалния опит и трудов стаж;
- за длъжнотта „съдебен помощник“ – копие от удостоверение за придобита юридическа правоспособност;
- свидетелство за съдимост с посочена длъжност, за която се кандидатства в оригинал /при кандидатстване  за повече от една длъжност в рамките на този конкурс, удостоверението може да се фотокопира и завери с подпис на кандидата/;
- медицинско свидетелство в оригинал /при кандидатстване  за повече от една длъжност в рамките на този конкурс, удостоверението може да се фотокопира и завери с подпис на кандидата/;
		- документ, че не страда от психически заболявания, удостоверени по съответния ред /при кандидатстване  за повече от една длъжност в рамките на този конкурс, удостоверението може да се фотокопира и завери с подпис на кандидата/;
- декларация по чл.107а, ал.1 от КТ;
- декларация по чл. 107а, ал. 4 от КТ;
-  декларация от кандидата, че е пълнолетен български гражданин, не е поставен под запрещение, не е осъждан за умишлено престъпление от общ характер, не е лишен от правото да заема определена длъжност;
- документ за компютърна грамотност, за длъжностите „съдебен помощник”, „съдебен деловодител” и „съдебен секретар”
- други свидетелства, сертификати и документи, които доказват квалификация и умения за обявената длъжност.

Кандидатите следва да попълнят и подадат лично или от упълномощен представител заявлението за кандидатстване /по образец/, необходимите документи и декларации. Формуляри от заявлението и декларациите могат да се получат в регистратурата на Административен съд София-град или от сайта на съда: www.admincourtsofia.bg
Място и краен срок за подаване на документи: 30 дни след публикуване на обявата – до 07.05.2014 г. включително на адрес:…………………………………….

